TANTÁRGYLEÍRÁS ÉS HETI TEMATIKA

	Tantárgy neve: Régészet, talajtan 1
	Kreditértéke: 2

	A tantárgy besorolása: szabadon választható

	A tantárgy elméleti vagy gyakorlati jellegének mértéke, „képzési karaktere”12: 100% elmélet (kredit%)

	A tanóra
 típusa: előadás és óraszáma: 8
nyelve: magyar
Az adott ismeret átadásában alkalmazandó további módok, jellemzők
 (ha vannak): 

	A számonkérés módja (koll. / gyj. / egyéb
): kollokvium
Az ismeretellenőrzésben alkalmazandó további (sajátos) módok
 (ha vannak): 

	A tantárgy tantervi helye (hányadik félév): 3. félév

	Előtanulmányi feltételek (ha vannak): a tárgy félévei egymásra épülnek


	Tantárgy-leírás: az elsajátítandó ismeretanyag tömör, ugyanakkor informáló leírása

	A tantárgy megismerteti a hallgatókkal a régészeti leletek talaj-környezetét és hatásukat a különböző anyagú tárgyakra. Főbb témakörök: A talaj fogalma, a talajtan tárgya és feladatai.
Talajképző tényezők, a talajképződés folyamatai. A magyar talajrendszertan, talaj főtípusok és típusok. Hazánk talajtakarójának vázlatos ismertetése. A talajok terepi részletes leírásának szempontjai, makro- és mikroszkópos leírása. Talajvizsgálati módszerek. A talaj, mint a régészeti leletek környezete.

A régészet rövid története, a tudományokban elfoglalt besorolása, elméleti és gyakorlati módszerei, régészeti feltárások, interdiszciplináris kutatási módszerek. A magyarországi egymást követő régészeti korszakok bemutatása: pre- és protosztoria (paleolitikum, neolitikum, rézkor, bronzkor, vaskor), római és népvándorláskor, középkor. Ezen korszakok régészeti leletanyagának bemutatása, régész és restaurátor együttműködésének fontossága az ásatásokon /in situ történő felvétel, konzerválás/, majd a restaurálása folyamán. Ezek konkrét gyakorlati példákon történő bemutatása.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Magyar Régészet az Ezredfordulón. Nemzeti Kulturális Örökség Minisztériuma, Teleki László Alapítvány, Budapest 2003.

A Magyar Nemzeti Múzeum régészeti kiállításának vezetője. Kr. e. 400 000-Kr. u. 804. Magyar Nemzeti Múzeum 2005.
Colin Renfrew – Paul Bahn: Régészet. Elmélet, módszer, gyakorlat. Osiris, Budapest, 1999.

László Attila: Keltezés a régészetben. A radiokarbon kormeghatározás. Babes- Bolyai Tudományegyetem. Kolozsvári Egyetemi Kiadó, 2008.

	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	Féléves tematika alkalmakra lebontott rövid ismertetése
1. alkalom (8 óra)
A talaj fogalma, összetevői. Talajképző tényezők és folyamatok. A talaj fizikai, kémiai és biológiai tulajdonságai. A talajok osztályozása, talajtípusok. A talajban lejátszódó folyamatok hatása a tárgyakra.



	Tantárgy felelőse (név, beosztás, tud. fokozat): Galambos Éva DLA

	Tantárgy oktatásába bevont oktató(k), ha van(nak) (név, beosztás, tud. fokozat): Dr. Berényi Üveges Judit óraadó tanárok

	A tantárgy rövidített címe: Régészet

	Tantárgykódja: RMN-RÉGÉ01-23-C

	Felelős tanszéke: Restaurátor Tanszék

	A tantárgy tanításának időpontjai/helyszíne:

MNM Országos Restaurátor és Restaurátorképző Központ, 

1087 Budapest, Könyves Kálmán krt. 40.

	Képzési idő szemeszterekben: 2 szemeszter

	Tanórák száma összesen: 24 tanóra

	Tanulmányi követelmények: az órákon való részvétel és jegyzetelés

	Oktatási módszerek: frontális előadás vetítettképes vázlattal

	Javasolt tanulási módszerek: jegyzetek és szakirodalom tanulmányozása

	A hallgató egyéni munkával megoldandó feladatainak száma: 1

	Felhasználható fontosabb technikai és egyéb segédeszközök: számítógép, projektor

	Szabadon választható٭ (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően és választhatóan felvevő  hallgatóval együtt): korlátlan/korlátozott:…..fő




















